Onsen

[thumb| *Roten-buro* o panalabas na *onsen* sa Nakanoshima sa [Nachikatsuura, Wakayama]]
thumbtime=9|thumb| Isang bidyo na nagpapakita ng tuntungan at dutsa na ginagamit para sa paglilinis, isang panloob na lawa at isang panalabas na lawa
Sa Hapon, ang  ay mga init-bukal at paliguan at tradisyonal na bahay-tuluyan sa paligid nito. Humigit-kumulang 25,000 ang bukal sa buong Hapon, at ginagamit ng halos 3,000 establisyimentong *onsen* ang natural na mainit na tubig mula sa mga bukal na ito na pinainit sa heotermal na paraan.

Maaaring  o  ang *onsen*. Kinaugaliang itinayo ang mga *onsen* sa labas, ngunit marami nang paliguan sa loob ng mga bahay-tuluyan. Sa ngayon, dahil mayroong paliguan ang karamihan ng mga sambahayan, kumonti ang tradisyonal na pampublikong paliguan, ngunit sumikat din ang pagbibiyahe sa mga bayan na may mainit na bukal. Maaaring pampublikong pinamamahalaan ang mga paliguan ng isang munisipalidad o pinapatakbo nang pribado, kadalasan ng establisyimentong paninirahan kagaya ng otel, *ryokan*, o *minshuku*. 

Kadalasang ipinapahiwatig ang presensiya ng *onsen* sa mga tanda at mapa sa pamamagitan ng simbolong ♨, ng kanjing  (*yu*, "mainit na tubig"), o ng mas simpleng hiragana, isang uri ng ponetikang karakter, na ゆ (*yu*).

## Kahulugan
Ayon sa Hapones na , binigyang-katuturan ang *onsen* bilang "mainit na tubig, mineral na tubig, at tubig-singaw o ibang gas (maliban sa likas na gas na may hidrokarburo bilang pangunahing sangkap) na bumubulwak mula sa ilalim ng lupa. Nakasaad sa batas na dapat  o higit pa ang mineralisadong tubig-bukal ng *onsen*, nagmumula sa lalim na  o mas malalim pa, at naglalaman ng tiyak na halaga ng mga mineral kagaya ng asupre, sodyo, bakal, o magnisyo. at isang dahilan nito ang paniniwala sa mga benepisyong pangkalusugan ng mga tiyak na mineral sa tubig. Kabilang sa mga uri ng , , , at .

## Pagsisiligo ng lalaki't babae 
Noon, nagsiligo ang mga lalaki't babae sa mga *onsen* at *sentō*, ngunit ipinatupad ang paghihiwalay ng kasarian sa karamihan ng mga institusyon mula noong pagbubukas ng Hapon sa Kanluran noong  Pagpapanumbalik ng Meiji. Umiiral pa rin ang  sa ilang kanayunan sa Hapon, na nagbibigay rin ng opsiyon ng hiwalay na paliguan para sa "babae lamang" o magkaibang oras para sa dalawang kasarian. Karaniwang hindi nalilimitahan ang mga bata ng mga panuntunang ito.

Sa ilang prepektura ng Hapon, kabilang ang Tokyo, kung saan pinagbabawalang magsiligo nang hubad ang mga lalaki't babae, kailangang magsuot ng damit-langoy o , na idinisenyo para sa pagliligo.

## Etiketa
### Pagtitiyak ng kalinisan
Katulad ng sa isang *sentō* sa isang *onsen*, inaasahan na lahat ng mga bisita ay maghuhugas at magbabanlaw nang mabuti bago pumasok sa mainit na tubig. Nasasangkapan ang pinagliliguan ng mga tuntungan, gripo, baldeng kahoy, at mga gamit-banyo tulad ng sabon at siyampu; matatanggal rin ang dutsa sa karamihan ng mga onsen para mas madaling maligo. Hindi katanggap-tanggap ang pagpasok sa *onsen* habang marumi pa o habang may sabon pa sa katawan.

### Pananamit
Karaniwang hindi pinapayagan ang pagsusuot ng mga damit-langoy sa paliguan. Pero ang ilang modernong *onsen* ay nagpapasuot ng damit-langoy sa mga bisita sa magkasamang paliguan. Ang orihinal na dahilan sa pagbabawal ng tatu ay para hindi makapasok ang mga *yakuza* at miyembro ng mga ibang sindikato na kinaugaliang may tatu sa buong katawan.

Gayunpaman, mayroong mga *onsen* na pumapayag sa tatu. Nalaman ng isang pag-aaral noong 2015 ng Organisasyon ng Pambansang Turismo ng Hapon na higit sa 30% ng mga nagpapatakbo ng *onsen* sa mga otel at bahay-tuluyan sa bansa ay hindi magtatanggi ng taong may tatu; sinabi naman ng 13% na tatanggapin nila ang tatuwadong bisita sa ilalim ng ilang mga kondisyon, katulad ng pagtatakip sa tatu.

Sa pagdami ng mga dayuhang suki dahil sa lumalagong turismo, niluluwagan ng ilang *onsen* na dating nagbawal ng mga tatu ang kanilang mga patakaran upang makapasok ang mga bisita na may maliliit na tatu, basta't matakpan nila ang kanilang mga tatu ng patse o tapal.

## Panganib
May nakalathalang gabay sa artikulo 18, talata 1 ng Hapones na Batas ng Init-bukal tungkol sa mga kontraindikasyon at pag-iingat sa paliligo sa mga init-bukal, at sa pag-iinom ng tubig nito.  Bagama't milyun-milyong Hapones ang naliligo sa *onsen* bawat taon at napakakaunti lamang ang naaapektuhan ng masama, mayroon pa ring potensiyal na masamang epekto sa pag-*oonsen*, kagaya ng pagpapalubha sa altapresyon o sakit sa puso.

Nadiskubre ang bakteryang *Legionella* sa ilang *onsen* na kulang sa kalinisan. Halimbawa, 295 tao ang nahawahan ng Legionella at pito ang namatay sa isang *onsen* sa Prepektura ng Miyazaki noong 2002. Ang paglalantad ng kakulangan sa kaugalian sa kalinisan sa ilang *onsen* ay humantong sa pagpapabuti ng regulasyon ng mga komunidad ng init-bukal upang hindi masira ang kanilang reputasyon.

Nagkaroon ng mga ulat ng nakakahawang sakit na matatagpuan sa mga maiinit na anyong tubig sa buong mundo, kagaya ng ilang mga espesye ng *Naegleria*. Habang natuklasan ng mga pag-aaral ang pagkakaroon ng *Naegleria* sa tubigan ng mga init-bukal, walang natuklas na *Naegleria fowleri*, na responsable para sa maraming kaso ng nakamamatay na *primary amoebic meningoencephalitis* sa buong mundo, sa tubig ng mga *onsen*.

Nagpapaskil ang maraming *onsen* ng patalastas na nagpapaalala na huwag maligo ang sinumang may bukas na sugat. Higit pa rito, padagdag nang padagdag nitong mga nakaraang taon ang mga *onsen* na naglalagay ng kloro sa kanilang tubig upang maiwasan ang impeksyon, ngunit hinahanap pa rin ng mga purista sa *onsen* ng *onseng* natural at walang kloro na hindi nagreresiklo ng tubig ngunit nililinis ang paliguan araw-araw. Naiiwasan ito sa ilang prepektura ng Hapon kung saan pinagbabawalaan ang pagsisiligong-hubad ng lalaki't babae, dapat naka-swimsuit ang mga bisita.

## Talababa
## Mga sanggunian
Kategorya:Mga artikulong naglalaman ng Hapones
Kategorya:Kultura ng Hapon